S'Hamza, s'Zeichn fia'n Köihkopfvaschlusslaud, is fia vüi Leid da easte Buchaståb vum arabischn Alphabet, wiad åwa meaheitli ned åis oana vu de "echtn" Buchståm ãugseng. S'Hamza håd im Gengsåtz zu de 28 Zeichn om aa kan zuagoadnetn Zåihweat. s'Hamza ( ء ‎) håd netta a Grundfoam, de entweda isoliad gschrim wiad oda üwa oda unta an Trägavokal, wobei s'Ya åis Trägavokal seina Punktal valiad:  إ أ ؤ ئ ‎. Wia ma  s'Hamza in am bstimmtn Fåi zum schreim håd, des leng ziemli kompliziade Rögin fest. In de Umschriftn vawendt ma entweda a Apostroph (') oda wia'd DMG s'Hacksl ʾ. S'IPA-Zeichn is  ʔ ; im Deitschn kennt ma den Laud vu Wöata wia beåchtn (beʔachten). Uasprüngli woa s'Alif s'Zeichn fia den Laud, fia den heid s'Hamza stehd. Mid da Zeid is aus'm Alif åwa s'Zeichn fia a lãngs a woan und s'Hamza åis neichs Zeichn fia den Laud aus'm ʿAin entwückid woan.